# Guerzenneu Breih-Izel/Kannen Sant Hilér

| ◄ Kannen en inour de Sant Nikodem | Kannen Sant Hilér | Kannen én inour de Sant Drein ► |
* Diskan
* Sant Hilér, patrom karet
* Sekouret hou pugalé
* Eit ma veint fidél perpet
* De lézen en Eutru Doué
* 1
* Kannamb ol, perhinderion
* En inour de Sant Hilér.
* Pedamb ean a greiz-kalon
* D’hun sekour é peb dobér
* 2
* Eskob gouiek, beruidant
* Sant Hilér en dès biùet
* Tro ha tro d’er blé tri hant
* Goudé marù Salvér er bed
* 3
* E bro Frans, én Akitén
* A noblans é oé sauet;
* Er guir fé, er guir lézen
* De getan n’hanaué ket
* 4
* El é dud paian e oé
* Mès gredus é studias
* Eit kavet er huirioné
* Ha kent pèl ean hè havas
* 5
* Fur ha sontil a spered
* Hilér e gomprenas bean
* E hès un Doué, mestr er bed
* Ha n’en dès nameit unan
* 6
* E lén er Skritur santél
* Muioh mui Hilér e gred
* E hés un Doué éternel
* En dès kement tra kroéet.
* 7
* Konzeu kaer en Aviél
* D’é galon e ra tuemdér ;
* Ean e ven biuein santél
* Aveit plijein d’hur Salvér
* 8
* Get hireh enta Hilér
* Er vadéent e houlen,
* Ha reseu e hra embér
* En inour de vout kristén.
* 9
* P’en dé groeit kristén Hilér
* Ha merchet kroèdur de Zoué
* Nag a soursi e gemér,
* Eit dihoal a gol er fé !
* 10
* Troein e hra kein d’er Juifed,
* D’énéberion er guir Doué ;
* Jamès ne ven um gavet
* Na dèbrein é lod geté
* 11
* Mes er fé hemb en evreu
* E zou ur fé a nitra :
* Eit salvein en ineanneu
* Hilér e labour enta
* 12
* Ne oé ket hoah beléget
* Hag alkent é predegé
* D’en ineaneu fariet
* En hent mat, er huirioné.
* 13
* E vertuieu, e lokans
* E hras er choéjein un dé
* A veit hout é léh Maxans
* Eskob er gér a Boitié.
* 14
* Hag é santeleh nezé
* Kaeroh pé kaer e splannas.
* Aveit dihuen er guir fé
* Ol é studi e lakas
* 15
* Enep d’en hérétiked,
* Ken nombrus en amzér sé
* Hilèr get nerh, avisted
* E gonzé hag e skriué
* 16
* Mistér en Drinded santél,
* Mistér Jézus, Doué ha dén
* Hilér ar dreu ken ihuél
* E ziskoé er guir gredén
* 17
* En héritiked feahet,
* Nitra mui ne reskondant ;
* Més doh é zeved karet
* Ind e hra pelllat er Sant.
* 18
* Er Phriji, pel doh er Frans
* Forbannet opén tri blé,
* Hilér atau hemb doujans
* E streué er huirioné
* 19
* Ean en devehé karet
* Skuillein é hoed aveit Doué.
* Mes chetu ean degaset
* Endro d’er gér a Boitié
* 20
* Peh ur joé eit en deved
* Ou bugul mat pe huélant !
* Ol er gér e zou tolpet
* Aveil digemér er Sant.
* 21
* Pe oé deit Hilér éndro
* Hemb arsaú é labouré
* Aveit santélat er vro
* Aveit gonui tud de Zoué.
* 22
* Mès d’er servitour gredus
* Mal e oé d’en Nean monet
* De zichueh étai Jézus
* Goudé labour ker kalet.
* 23
* De seih vlé ha tri huigent
* E vardas en dén santél
* Hag é has é mesk er sent
* D’en eurusted éternel.
* 24
* Kent é varu, ur splandér kaer
* En é gambr e ligerné,
* Merch ag en inour, er gloér
* E ié de reseu get Doué
* 25
* Rak m’en des er fé harpet
* Get lokans ha vaillantiz,
* Sant Hilér zou inouret
* El doktor ag en Iliz
* 26
* Sant Hilér en des diskoeit
* E helloud bras dirak Doué
* Dré virakleu en dès groeit
* E rauk é varů ha goudé
* 27
* Pedamb enta get fians
* Sant Hilér, liés a buéh
* Aveit-omb, aveit hun Frans
* Aveit er barrèz abéh
* 28
* Damb d’é chapél beniget
* En dé kaer ag é bardon,
* Damb d’er pedein ol kevret
* Eit goulen é hoarnasion
* 29
* Laramb dehou goarn er fé
* En hun parréz, Pluniaviz,
* Eit ma ieemb ol un dé
* Devatou d’er Baraouiz.